open-index/open-wikipedia-markdown huggingface dataset:
ওয়েস্টমিনস্টার ব্যবস্থা

[থাম্ব|ডান|200px|প্যালেস অফ ওয়েস্টমিনস্টার, [লন্ডন, যুক্তরাজ্য]]

**ওয়েস্টমিনস্টার ব্যবস্থা** হলো একটি গণতান্ত্রিক সংসদীয় সরকার ব্যবস্থা যা শত শত বছর ধরে যুক্তরাজ্যে (ইউকে) বিকশিত হয়। এই আয়োজনের নাম এসেছে লন্ডনের *প্যালেস অফ ওয়েস্টমিনস্টার* থেকে, যা ব্রিটিশ সংসদ উপাসনালয়। বর্তমানে, বিশ্বের অন্যান্য অনেক দেশ এই সিস্টেমের উপর ভিত্তি করে বা প্রভাবিত সিস্টেম স্থাপন করেছে। ব্রিটেন এবং কমনওয়েলথ বিষয় ছাড়াও, বিশেষ করে সাবেক ব্রিটিশ উপনিবেশগুলির শাসন ব্যবস্থায় এই ধরনের ব্যবস্থা দেখা যায়।

বিশেষ করে কমনওয়েলথ দেশগুলোতে ওয়েস্টমিনস্টার সরকার ব্যবস্থা দেখা যায়। এটি প্রথমে কানাডিয়ান প্রদেশে শুরু হয় এবং তারপর অস্ট্রেলিয়াও এই ব্যবস্থার ভিত্তিতে তার সরকার প্রতিষ্ঠা করে। আজ, বিশ্বের মোট 33 টি দেশে এই সিস্টেমের উপর ভিত্তি করে বা প্রভাবিত শাসন ব্যবস্থা রয়েছে। একটা সময় ছিল যখন অধিকাংশ কমনওয়েলথ বা প্রাক্তন কমনওয়েলথ দেশ এবং তাদের সাবনেশনাল ইউনিটগুলিতে ওয়েস্টমিনস্টার সরকার ব্যবস্থা ছিল। পরবর্তীতে, অন্যান্য অনেক দেশ তাদের শাসন ব্যবস্থা পরিবর্তন করে।

## তালিকা

*  অ্যান্টিগুয়া ও বার্বুডা
*  অস্ট্রেলিয়া
*  বাহামাস
*  বারমুডা
*  বাংলাদেশ
*  বার্বাডোস
*  বেলিজ
*  কানাডা
*  ডোমিনিকা
*  ফিজি
*  গ্রেনাডা
*  ভারত
*  আয়ারল্যান্ড
*  ইসরায়েল
*  জাপান
*  জ্যামাইকা
*  কুয়েত
*  মালয়েশিয়া
*  মাল্টা
*  মরিশাস
*  নেপাল
*  নিউজিল্যান্ড
*  পাকিস্তান
*  পাপুয়া নিউ গিনি
*  সেন্ট কিটস ও নেভিস
*  সেন্ট লুসিয়া
*  সিঙ্গাপুর
*  সেসেন্ট ভিনসেন্ট ও গ্রেনাডাইন
*  সলোমন দ্বীপপুঞ্জ
*  থাইল্যান্ড
*  ত্রিনিদাদ ও টোবাগো
*  টুভালু
*  যুক্তরাজ্য
*  ভানুয়াতু

## বহিঃসংযোগ
* *[https://web.archive.org/web/20131216190945/http://www.cam.ac.uk/research/features/how-the-westminster-parliamentary-system-was-exported-around-the-world How the Westminster parliamentary system was exported around the world]* University of Cambridge.
* *[https://web.archive.org/web/20160304072715/http://parliamentary-democracy.athabascau.ca/chapters/index.html Module on Parliamentary Democracy]* Commonwealth Parliamentary Association.
* *[https://web.archive.org/web/20050524173625/http://ksghome.harvard.edu/~pnorris/Acrobat/APSA%202000%20bpg%20Twilight.pdf The Twilight of Westminster? Electoral Reform & its Consequences]*, Pippa Norris, 2000.
* *[https://web.archive.org/web/20160304120951/https://www.ucl.ac.uk/americas/caribbean-studies/Networks/westminster-in-the-caribbean Westminster in the Caribbean: History, Legacies, Challenges]* University College London.
* *[https://web.archive.org/web/20170308194727/https://www.youtube.com/watch?v=svMxNNBNisQ What is the Westminster System?]* Parliament of Victoria video.
## তথ্যসূত্র

বিষয়শ্রেণী:গণতন্ত্র
বিষয়শ্রেণী:যুক্তরাজ্যের সংবিধান
বিষয়শ্রেণী:রাজনৈতিক ব্যবস্থা
বিষয়শ্রেণী:পশ্চিমা সংস্কৃতি
মুহাম্মদ হামিদুল্লাহ

**মুহাম্মদ হামিদুল্লাহ** (; ১৯ ফেব্রুয়ারি ১৯০৮ – ১৭ ডিসেম্বর ২০০২) ছিলেন হায়দরাবাদ রাজ্যের একজন ভারতীয় ইসলামি পণ্ডিত। তিনি ইসলামি জ্ঞান, ইতিহাস এবং সংস্কৃতি বিষয়ে বহু গ্রন্থ রচনা করেন এবং শত শত প্রবন্ধ লেখেন।

## প্রারম্ভিক জীবন ও শিক্ষা

হামিদুল্লাহের জন্ম হয় হায়দরাবাদ শহরে, যা তৎকালীন হায়দরাবাদ রাজ্যের রাজধানী ছিল (বর্তমানে হায়দরাবাদ, তেলেঙ্গানা, ভারত)। তিনি ছিলেন তিন ভাই ও পাঁচ বোনের মধ্যে সর্বকনিষ্ঠ। তাঁর প্রপিতামহ এবং পিতামহ দুজনই ইসলামি পণ্ডিত ছিলেন এবং উভয়ে কুরআনের ব্যাখ্যামূলক গ্রন্থ রচনা করেছিলেন।

হামিদুল্লাহের পিতা মুফতি আবু মোহাম্মদ খলিলুল্লাহ ইসলামি ফিকহের একজন পণ্ডিত ছিলেন। তিনি হায়দরাবাদের নিজাম সরকারের রাজস্ব বিভাগের পরিচালক হিসেবেও দায়িত্ব পালন করেন এবং হায়দরাবাদে সুদমুক্ত ব্যাংকিং ব্যবস্থা চালুর পথপ্রদর্শক ছিলেন।

হামিদুল্লাহ মাদরাসা নিজামিয়া থেকে কৃতিত্বের সাথে মাওলভি কামিল ডিগ্রি অর্জন করেন। এরপর তিনি ওসমানিয়া বিশ্ববিদ্যালয় থেকে আন্তর্জাতিক আইন বিষয়ে বিএ, এলএলবি এবং এমএ ডিগ্রি লাভ করেন। তিনি পরে জার্মানি গমন করেন এবং ১৯৩২ সালে বন বিশ্ববিদ্যালয় থেকে ডি.ফিল. ডিগ্রি অর্জন করেন। কিছুদিন ওই বিশ্ববিদ্যালয়ে আরবি ও উর্দু ভাষায় প্রভাষক হিসেবে কাজ করার পর তিনি ফ্রান্সে যান এবং সোরবোন বিশ্ববিদ্যালয়তে দ্বিতীয় ডক্টরেটের জন্য ভর্তি হন। মাত্র ১১ মাসের মধ্যেই তিনি বিশ্ববিদ্যালয় থেকে ডি.লিট্‌ ডিগ্রি অর্জন করেন। ১৯৩৬ থেকে ১৯৪৬ সাল পর্যন্ত তিনি ওসমানিয়া বিশ্ববিদ্যালয়ে আন্তর্জাতিক আইন পড়িয়েছেন।

## পেশাজীবন

১৯৪৮ সালে, হায়দরাবাদের নিজাম মুহাম্মদ হামিদুল্লাহকে জাতিসংঘে হায়দরাবাদের প্রতিনিধি হিসেবে নিয়োগ দেন। ভারতের হায়দরাবাদ সংযুক্তির পর তিনি পাকিস্তান ও ভারতের নাগরিকত্ব গ্রহণ করতে অস্বীকৃতি জানান। ফ্রান্স সরকার তাকে "হায়দরাবাদের শরণার্থী" হিসেবে স্বীকৃতি দেয় এবং তিনি নির্বাসিত অবস্থায় প্যারিসে বসবাস করতে থাকেন। ১৯৫৪ সাল থেকে ১৯৭৮ সালে অবসর গ্রহণ পর্যন্ত তিনি ফ্রান্সের জাতীয় বৈজ্ঞানিক গবেষণা কেন্দ্রের গবেষণা ফেলো হিসেবে কর্মরত ছিলেন। এই সময়ে তিনি নিয়মিতভাবে তুরস্কের বিভিন্ন বিশ্ববিদ্যালয়ে বক্তৃতা দিতেন।

হামিদুল্লাহ হাদিস গবেষণায় অবদানের জন্য, বহু ভাষায় কুরআন অনুবাদ এবং ফরাসি ভাষায় মুহাম্মদ (সা.)-এর জীবনী রচনার জন্য খ্যাত।

১৯৮৫ সালে পাকিস্তান সরকার হামিদুল্লাহকে হিলাল-ই-ইমতিয়াজ সম্মানে ভূষিত করে। তিনি এই পুরস্কারের অর্থ ইন্টারন্যাশনাল ইসলামিক ইউনিভার্সিটি ইসলামাবাদ-এর ইসলামি গবেষণা একাডেমিতে দান করেন।

## পরবর্তী জীবন ও মৃত্যু

১৯৯৬ সালে হামিদুল্লাহ মার্কিন যুক্তরাষ্ট্রের জ্যাকসনভিলে স্থানান্তরিত হন। তিনি ২০০২ সালের ১৭ ডিসেম্বর মৃত্যুবরণ করেন।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:আন্তর্জাতিক আইনের পণ্ডিত
বিষয়শ্রেণী:আইনের দার্শনিক
বিষয়শ্রেণী:হিলাল-ই-ইমতিয়াজ প্রাপক
বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কোরআনের ফরাসি অনুবাদক
বিষয়শ্রেণী:হায়দ্রাবাদ রাজ্যের ব্যক্তি
বিষয়শ্রেণী:সুন্নি ফিকহ পণ্ডিত
বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:ফ্রান্সে পাকিস্তানি অভিবাসী
বিষয়শ্রেণী:হায়দ্রাবাদি বংশোদ্ভূত পাকিস্তানি
বিষয়শ্রেণী:হায়দ্রাবাদ, ভারতের পণ্ডিত
ড্যানিকা ডিলন

**ড্যানিকা ডিলন** (জন্ম: ৪ঠা জানুয়ারি, ১৯৮৭, ওহাইও) একজন মার্কিন পর্নোগ্রাফিক চলচ্চিত্র অভিনেত্রী এবং আদিরসাত্মক মডেল।

ড্যানিকা ডিলন জার্মান বংশোদ্ভূত, তার ভারতীয় এবং আইরিশ রক্তও রয়েছে।  তিনি ওহাইওর অধিবাসী।

তিনি ২২ বছর বয়সে প্রাপ্তবয়স্ক সিনেমায় আত্মপ্রকাশ করেছিলেন এবং তখন থেকে তিনি ৪০ টিরও বেশি চলচ্চিত্রের শুটিং করেছেন। তিনি জেনা হেজের সুপারিশে পর্ন জগতে প্রবেশ করেছিলেন।

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন নারী আদিরসাত্মক নৃত্যশিল্পী
বিষয়শ্রেণী:২১শ শতাব্দীর মার্কিন নারী
সুশীল দাশগুপ্ত

**সুশীল দাশগুপ্ত** (১০ জুলাই, ১৯০৬ ― ১১ সেপ্টেম্বর,  ১৯৪৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে অগ্নিযুগের এক বিপ্লবী। "যুগান্তর দলের" সদস্য হয়ে দেশের স্বাধীনতার জন্য আন্দামান ও নিকোবর দ্বীপপুঞ্জের সেলুলার জেলে  দীর্ঘদিন ব্রিটিশ শাসকের  সীমাহীন অকথ্য অত্যাচার সহ্য করেও শেষে শহীদ হন দেশবাসীর হাতে বীভৎস সাম্প্রদায়িক দাঙ্গায়। 

## জন্ম

সুশীল দাশগুপ্তর জন্ম ১৯০৬ খ্রিস্টাব্দের ১০ ই জুলাই ব্রিটিশ ভারতের  অধুনা বাংলাদেশের বরিশালে। তিনি ছাত্রাবস্থাতেই বিপ্লবী দলে যুক্ত হয়ে যান।

## বিপ্লবী কর্মকাণ্ড
গুপ্ত সংগঠন "যুগান্তর বিপ্লবী দলের" সদস্য হন। ছোটবেলা থেকেই সুশীল বেশ সাহসী ও ডানপিটে ছিলেন। সেকারণে অচিরেই নেতাদের নজরে আসেন। এদিকে দলে অস্ত্র সংগ্রহ করার জন্য অর্থের প্রয়োজন।  সরকারের টাকা লুঠ করার দায়িত্ব বর্তায় তার উপর। ১৯২৯ খ্রিস্টাব্দের মার্চ মাসে একদিন দলবল নিয়ে হানা দেন পুঁটিয়া ডাকঘরের জন্য আসা এক মেলভ্যানে। কিন্তু সেদিন ভ্যান রক্ষীর সংখ্যা ছিল অনেক। সংঘর্ষে আহত হয়ে ধরা পড়ে যান। বিচারে দশ বছরের কারাদণ্ড হয় এবং বন্দী হন মেদিনীপুর জেলে। ওই জেলে সেসময় বন্দি ছিলেন বিপ্লবী দীনেশ মজুমদার। বছর খানেকের মধ্যে ৮ই ফেব্রুয়ারি ১৯৩২ খ্রিস্টাব্দে জেলের প্রাচীর ডিঙিয়ে পালালেন দীনেশ মজুমদার এবং সাথে সুশীল ও শচীন করগুপ্ত। আট মাস পর ধরা পড়লে দীনেশ মজুমদার ফাঁসির মঞ্চে শহীদ হন ১৯৩৪ খ্রিস্টাব্দের ৯ ই জুলাই দীর্ঘ বিচারের পর। ছাব্বিশ বৎসর বছরের সুশীল ও শচীনের ঠাঁই হয় প্রথমে মান্দালয় ও পরে ১৯৩২ খ্রিস্টাব্দের ১৭ আগস্ট আন্দামান ও নিকোবর দ্বীপপুঞ্জের সেলুলার জেলে।  সেলুলার জেলের দীর্ঘ সময়ের  স্কটিশ জেলার ডেভিড বেরির মদতে  চলল অকথ্য অমানবিক অত্যাচার। কাট ফাটা রোদ্দুরে অসহ্য গরমে নারকেল ছাড়িয়ে তার ছোবড়া হতে দড়ি তৈরি করা আর নারকেল থেকে তেল বের করা ― ছিল সুশীল দাশগুপ্তর কাজ। এর উপর জেল কুঠুরির অতি ক্ষুদ্র অস্বাস্থ্যকর পরিবেশের পরিসরে চলত পাশবিক অত্যাচার। শেষে বন্দিদের সাথে ভালো ব্যবহার, শৌচাগার, পানীয় জল ও খাদ্যের দাবিতে ১৯৩৩ খ্রিস্টাব্দের জানুয়ারি মাসে অনশন শুরু করেন সুশীল এবং ধীরে ধীরে গণ-অনশনে পরিণত হয়। পরে অত্যাচারের কবলে পড়ে  জোর করে দুধ খাওয়ানোর চেষ্টায় দুধের মিশ্রণ ফুসফুসে আটকে মারা যান বিপ্লবী  মহাবীর সিং, বিপ্লবী মোহিতমোহন মৈত্র, বিপ্লবী মোহনকিশোর নমোদাস। পঁয়তাল্লিশ দিনের অনশনে আবাসিকদের দাবি কিছুটা মানলেও,আবারও ১৯৩৭ খ্রিস্টাব্দে শুরু হয় অত্যাচার ও বন্দীদের অনশন। এদিকে মানবাধিকার লঙ্ঘনের প্রতিবাদে মহাত্মা গান্ধী এবং রবীন্দ্রনাথ ঠাকুর তৎকালীন ভাইসরয়ের কাছে একযোগে প্রতিবাদ জানালে ব্রিটিশ সরকার সেলুলার জেল বন্ধ করার সিদ্ধান্ত নেয় এবং বন্দীদের মূল ভূখণ্ডে নিজেদের প্রদেশের জেলে ফিরিয়ে আনে। সেই সূত্রে সুশীল দাশগুপ্ত ১৯৩৮ খ্রিস্টাব্দের ১৮ই জানুয়ারি প্রেসিডেন্সি জেলে আসেন এবং ১৯৪৩ খ্রিস্টাব্দের প্রথমদিকে মুক্তি পান। ১৯৪৬ খ্রিস্টাব্দের কলকাতা ও নোয়াখালীর সাম্প্রদায়িক  দাঙ্গায় মহাত্মা গান্ধীর আবেদনে সশস্ত্র সংগ্রামীর মত দাঙ্গা পীড়িত এলাকায় শান্তি স্থাপনে ঘুরতে থাকেন। কিন্তু পুনরায় স্বাধীনতা লাভের ঠিক এক মাস পরই ১৯৪৭ খ্রিস্টাব্দের ১১ই সেপ্টেম্বর কলকাতার পার্ক সার্কাস এলাকায় সাম্প্রদায়িক দাঙ্গায় ধর্মোন্মাদ মানুষের চপারের আঘাতে নিরস্ত্র বিপ্লবী সুশীল দাশগুপ্ত  প্রাণ হারান রাজপথেই। 

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:বরিশাল জেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিডব্লিউএফ বিশ্ব চ্যাম্পিয়নশিপ

**বিডব্লিউএফ ওয়ার্ল্ড চ্যাম্পিয়নশিপ** (পূর্বে আইবিএফ ওয়ার্ল্ড চ্যাম্পিয়নশিপ নামে পরিচিত, যা বিশ্ব ব্যাডমিন্টন চ্যাম্পিয়নশিপ নামেও পরিচিত) একটি ব্যাডমিন্টন টুর্নামেন্ট যা ব্যাডমিন্টন ওয়ার্ল্ড ফেডারেশন (BWF) দ্বারা অনুমোদিত।

## বিশ্ব চ্যাম্পিয়নশিপের আয়োজক স্থান

## তথ্যসূত্র

## বহিঃসংযোগ
* 

বিষয়শ্রেণী:ব্যাডমিন্টন ওয়ার্ল্ড ফেডারেশন
বিষয়শ্রেণী:বিশ্ব ব্যাডমিন্টন চ্যাম্পিয়নশিপ
বিষয়শ্রেণী:ব্যাডমিন্টনের বিশ্ব চ্যাম্পিয়নশিপ
ধ্বংসবাদ

**শূন্যবাদ** (; ) নিহিলিজম একটি দার্শনিক বিশ্বাস যা মানব অস্তিত্বের মৌলিক দিকগুলি, যেমন জ্ঞান, নৈতিকতা এবং অর্থ, প্রত্যাখ্যান করে। এটি চরম নৈরাশ্যবাদ এবং মৌলিক সংশয়বাদ হিসেবে বর্ণনা করা যেতে পারে। নিহিলিজমের দৃষ্টিকোণ থেকে, জীবনের কোন অন্তর্নিহিত অর্থ বা উদ্দেশ্য নেই, এবং মানব অভিজ্ঞতার উপর নির্ভরশীল বিভিন্ন মূল্যবোধ বা সত্য ভিত্তিহীন।

## ব্যুৎপত্তি, পরিভাষা এবং সংজ্ঞা
বাংলা শূন্যবাদ  া শূন্যতাবাদ ল্যাটিন শব্দ nihil থেকে এসেছে, যার অর্থ nothing বা কিছুই না।শূন্যবাদের ইংরেজি প্রতিশব্দ Nihilism।
অষ্টাদশ শতাব্দীর শেষের দিকে রাশিয়ায় এ বিপ্লবী মতবাদ বিস্তার লাভ করে। এ মতবাদীরা কোনো ক্ষমতা, নীতি-নিয়ম বা ধর্ম মানতে অস্বীকার করতো এবং ব্যক্তি নিজেকে সম্পূর্ণ স্বেচ্ছাধীন বলে বিবেচনা করতো। এ মতবাদ আইভান তুর্গেনিকের 'ফাদারস অ্যান্ড সানস' উপন্যাসের মাধ্যমে খ্যাতি লাভ করে।
## ইতিহাস
### বৌদ্ধধর্ম
থেরবাদ এবং মহাযান *[[ত্রিপিটক]]* -এ লিপিবদ্ধ হিসাবে শূন্যবাদের ধারণাটি নিয়ে বুদ্ধ (খিস্টপূর্ব ৫৬৩ থেকে খিস্টপূর্ব ৪৮৩) আলোচনা করেছিলেন।

### ফ্রিডরিখ নিচে

## পদ
## সংস্কৃতি এবং চারুকলায়
## আরো দেখুন
## তথ্যসূত্র

## বহিঃসংযোগ

বিষয়শ্রেণী:নৈতিক তত্ত্ব
বিষয়শ্রেণী:অধিবিদ্যামূলক তত্ত্ব
বিষয়শ্রেণী:জীবনের দর্শন
বিষয়শ্রেণী:রাজনৈতিক মতাদর্শ
মোহাম্মদ মোজাম্মেল হক (প্রকৌশলী)

**মোহাম্মদ মোজাম্মেল হক** একজন বাংলাদেশী প্রকৌশলী ও শিক্ষাবিদ। তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) প্রথম উপাচার্য ও চট্টগ্রামে অবস্থিত বেসরকারি বিশ্ববিদ্যালয়, সাউদার্ন ইউনিভার্সিটি বাংলাদেশের বর্তমান উপাচার্য।

## জন্ম ও পরিবার
তিনি চট্টগ্রামের রাঙ্গুনিয়ায় জন্মগ্রহণ করেন। তার স্ত্রী একজন চিকিৎসক। তাদের এক পুত্র সন্তান রয়েছে।

## শিক্ষাজীবন
মোজাম্মেল হক বাংলাদেশ প্রকৌশল বিশ্ববিদ্যালয় (বুয়েট) থেকে ১৯৬৯ সালে স্নাতক এবং ১৯৭৮ সালে স্নাতকোত্তর ডিগ্রি লাভ করেন।

## কর্মজীবন
হক ১৯৭৩ সালে তৎকালীন চট্টগ্রাম প্রকৌশল কলেজে (২০০৩ সালে চুয়েটে উন্নীত) যোগদানের মাধ্যমে শিক্ষকতা শুরু করেন।

কর্মজীবনে অধ্যাপনার পাশাপাশি তিনি চুয়েটের সিনেট সদস্য, ইঞ্জিনিয়ারিং ফ্যাকাল্টির ডিন, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। আন্তর্জাতিক ইসলামী বিশ্ববিদ্যালয়, চট্টগ্রাম ও বিজিসি ট্রাস্ট বিশ্ববিদ্যালয় বাংলাদেশের সিন্ডিকেট সদস্য হিসেবে দায়িত্ব পালনের অভিজ্ঞতা রয়েছে তার। এছাড়া সাউদার্ন ইউনিভার্সিটিতে পুরকৌশল বিভাগ প্রতিষ্ঠা ও বিভাগটির উন্নয়নে তার অবদান রয়েছে। 

মোহাম্মদ মোজাম্মেল হক চট্টগ্রাম প্রকৌশল ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেছেন। ২০২১ সালে তিনি পরবর্তী চার বছরের জন্য চট্টগ্রামে অবস্থিত বেসরকারি বিশ্ববিদ্যালয়, সাউদার্ন ইউনিভার্সিটি বাংলাদেশের উপাচার্য হিসেবে দায়িত্বভার গ্রহণ করেন। তবে দায়িত্ব গ্রহণের পর বিভিন্ন অনিয়মের অভিযোগে ২০ এপ্রিল ২০২৪ সালে ট্রাস্টি বোর্ড মোজাম্মেলকে অব্যাহতি প্রদান করে। আইন অনুযায়ী অব্যাহতি প্রদান না করায় এই আদেশ অবৈধ ছিল। অন্যদিকে উপাচার্য দাবি করেছিলেন যে বিশ্ববিদ্যালয়ে ঘটিত অনিয়মের প্রতিবাদ করায় তাকে অব্যাহতি দেওয়া হয়েছে। বাংলাদেশ বিশ্ববিদ্যালয় মঞ্জুরী কমিশনের কাছে জবাবদিহিতা এড়িয়ে যাওয়ার পাশাপাশি প্রাক্তন সরকারের সহযোগিতায় বিশ্ববিদ্যালয়ের কার্যক্রম ব্যাহত করার অভিযোগ তুলে বিশ্ববিদ্যালয় প্রশাসন একই বছরের ১৫ সেপ্টেম্বরে তাকে অবাঞ্ছিত ঘোষণা করে।

## গবেষণাকর্ম
প্রকৌশল ক্ষেত্রে তার গবেষণাকর্ম জাতীয় ও আন্তর্জাতিক পর্যায়ে ভূমিকা রেখেছে। তিনি প্রকৌশল বিষয়ক বহু সম্মেলনে অংশগ্রহণ করেছেন।

## সদস্যপদ
তিনি বাংলাদেশ আর্থকোয়েক সোসাইটি এবং আমেরিকান কনক্রিট ইনস্টিটিউটসহ বিভিন্ন পেশাজীবী সংগঠনের সদস্য।

## তথ্যসূত্র

বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষক
বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য
বিষয়শ্রেণী:সাউদার্ন ইউনিভার্সিটি বাংলাদেশের উপাচার্য
অক্ষীয় প্রতিসাম্য

[থাম্ব|১৬০পিক্সেল|[বক্ররেখার ঘূর্ণনের ফলে সৃষ্ট আবর্তনজাত পৃষ্ঠতল ত্রিমাত্রিক পরিসরে একটি অক্ষের সাপেক্ষে যার অক্ষীয় প্রতিসাম্য বিদ্যমান।]]
[থাম্ব|১৬০পিক্সেল|[পঞ্চভুজাকার প্রিজমের পঞ্চম ক্রমের বিচ্ছিন্ন অক্ষীয় প্রতিসাম্য।]]

**অক্ষীয় প্রতিসাম্য** হল একটি অক্ষের চতুর্পাশ্বস্থ প্রতিসাম্য; কোনো বস্তুকে একটি অক্ষের চারদিকে ঘোরানো সত্ত্বেও যদি একে অপরিবর্তিত মনে হয় তবে বস্তুটি অক্ষীয়ভাবে প্রতিসম হবে বলা যায়। উদাহরণস্বরূপ, ট্রেডমার্ক বা অন্য নকশা করা হয়নি এমন একটি বেসবল ব্যাট অথবা হাতল বিহীন একটি সাধারণ চায়ের কাপ অথবা একটি সুষম সিলিন্ডারকে যদি এদের লম্বচ্ছেদ বরাবর কেন্দ্রগামী সরলরেখার সাপেক্ষে যেকোন কোন কোণে ঘোরানো হয় তবে এদেরকে একই বলে মনে হবে। একারণে এসব বস্তু অক্ষীয়ভাবে প্রতিসম।

এছাড়াও নির্দিষ্ট আবর্তন কোণযুক্ত বিচ্ছিন্ন প্রতিসাম্যও দেখতে পাওয়া যায় যেখানে n-ভাঁজ প্রতিসাম্যের ক্ষেত্রে আবর্তন কোণ হবে 360°/*n*.

## তথ্যসূত্র

## বহিঃসংযোগ
* Axial Symmetry
* Axially Symmetric Flow

বিষয়শ্রেণী:প্রাথমিক জ্যামিতি
বিষয়শ্রেণী:ঘূর্ণন প্রতিসাম্য
গেরিট (সফটওয়্যার)

**গেরিট** ( ) হলো একটি বিনামূল্যের ওয়েব-ভিত্তিক দলগত কোড পর্যালোচনার সহযোগিতামূলক  সরঞ্জাম। একটি দলের সফটওয়্যার উন্নয়নকারীগণ (ডেভেলপাররা) ওয়েব ব্রাউজার ব্যবহার করে তাদের উৎস কোডে (সোর্স কোড) একে অপরের পরিবর্তনগুলি পর্যালোচনা করতে পারে এবং সেই পরিবর্তনগুলি অনুমোদন বা প্রত্যাখ্যান করতে পারে। 
এটি একটি বিতরণ সংস্করণ নিয়ন্ত্রণ প্রক্রিয়া গিটের সাথে ঘনিষ্ঠভাবে একীভূত হয়।

গেরিট হলো আরেকটি কোড পর্যালোচনা সরঞ্জাম রিটভেল্ড সফটওয়্যারের একটি ফর্ক। উভয়ই ডাচ ডিজাইনার গেরিট রিটভেল্ডের নামের অংশ।

## ইতিহাস
মূলত রিটভেল্ডের মতো এটিও পাইথনে লেখা, বর্তমানে এটি এসকিউএল সংস্করণ ২ সহ জাভা প্রোগ্রামিং ভাষায় লেখা। এবং সংস্করণ ৩ থেকে একটি নিজেদের তৈরি গিট-ভিত্তিক ডাটাবেস (নোটডিবি) দিয়ে লেখা হয়েছে।
সংস্করণ ২.০-২.১৬ এ গেরিট ব্রাউজার ভিত্তিক ফ্রন্ট-এন্ডের জন্য গুগল ওয়েব টুলকিট  ব্যবহার করেছিলো। গুগল ওয়েব টুলকিটের সাথে সমান্তরালভাবে উন্নয়ন ও ব্যবহৃত হওয়ার পর, সংস্করণ ২.১৪-২.১৬ এর জন্য একটি নতুন পলিমার (লাইব্রেরি) ওয়েব ইউআই সংস্করণ ৩.০-এ জিডব্লিউটি ইউআই দ্বারা প্রতিস্থাপন করা হয়। 

## উল্লেখযোগ্য ব্যবহারকারী

* অ্যান্ড্রয়েড
* ক্রোমিয়াম
* ক্রোমিয়াম ওএস
* উইকিমিডিয়া
* কোরবুট
* কোলাবনেট
* লাইনেজওএস
* একলিপস ফাউন্ডেশন
* গুগল পুচশিয়া
* জারমিন
* জেম৫
* গো
* গুগল ওয়েব টুলকিট
* ইল্যুমস
* ভলভো কারস
* লিব্রেঅফিস
* ওপেনস্ট্যাক
* কিউটি
* SAP SE
* স্কিয়া
* স্কিল্যাব
* টিজেন
* টাইপো৩
* TubeMogul
*QIWI
* আর্ম

## তথ্যসূত্র

## বহিঃসংযোগ

* Gerrit Git Review with Jenkins CI Server
* Effective Development With Eclipse Mylyn, Git, Gerrit and Hudson

বিষয়শ্রেণী:কম্পিউটার প্রোগ্রামিং
বিষয়শ্রেণী:গুগল সফটওয়্যার
বিষয়শ্রেণী:সফটওয়্যার পর্যালোচনা
সলভন দন্দুপোভিচ আঙ্গাবিভ

**সলভন দন্দুপোভিচ আঙ্গাবিভ** (১৯৩১-২০০১) একজন সোভিয়েত কবি।  তিনি ১৯৩১ সালে রাশিয়ার অন্তর্গত বুরেশিয়ার কুরুমকানস্কি জেলায় জন্মগ্রহণ করেন।

তিনি ১৮ নং. প্রজাতান্ত্রিক মাধ্যমিক বিদ্যালয় হতে রৌপ্য পদক পেয়ে পাশ করেন এবং গর্কি সাহিত্যিক প্রতিষ্ঠানে ভর্তি হন। ১৪ বছর বয়সে তিনি তার প্রথম সাহিত্য রচনা করেন যা তখনকার আঞ্চলিক পত্রিকা *কুরুমকানস্কি কোলখজনিক*-এ ছাপানো হয়। তিনি ১৯৪৯ সালে প্রধান বুরিয়াত ভাষার পত্রিকা *বুরিয়াদ-মংগোলি অনেন*-এ আরো কিছু কবিতা ছাপানোর লক্ষ্যস্থির করেন। ১৯৪৯ সালে তিনি বুরেশিয়ার তরুণ লেখকদের একটি বৈঠকে অংশ নেন।

সলভনের প্রথম কবিতার সংগ্রহ ছিল "হার্ড স্টেপ্পে" যা ১৯৫৬ সালে রাশিয়ান অনুবাদশ "মলোদায়া ভার্দিয়া" প্রকাশনী কর্তৃক প্রকাশিত হয়। রাশিয়ান অনুবাদ করেছিলেন ভি. জুরাভ্লেভ। তাঁর দ্বিতীয় ভলিউম ছিল "বাইগালাই তাবারি" (বৈকালের রহস্য)।

তাঁর উল্লেখযোগ্য কিছু কবিতার বইঃ
"ইগাবারি"

* "হাইসেন"
* "ওরিওল ইইড"
* "বদল"
* "আগার জান্দান"
* "অন্দার নারান'
* "নিয়ুদেনেই সেসেগি"
* "বারখান উউলা"

## তথ্যসূত্র

বিষয়শ্রেণী:সোভিয়েত লেখক
বিষয়শ্রেণী:বুরিয়াতের লেখক
বিষয়শ্রেণী:ম্যাক্সিম গোর্কি সাহিত্য ইনস্টিটিউটের প্রাক্তন শিক্ষার্থী
নুরুল মোস্তফা

**মোহাম্মদ নুরুল মোস্তফা** (১৯৪৮ - ২০২১) একজন বাংলাদেশী পদার্থবিদ ও শিক্ষাবিদ। তিনি চট্টগ্রাম বিশ্ববিদ্যালয়ের (চবি) পদার্থবিজ্ঞান বিভাগের অবসরপ্রাপ্ত অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, বিজিসি ট্রাস্ট বিশ্ববিদ্যালয় বাংলাদেশ ও সাউদার্ন ইউনিভার্সিটি বাংলাদেশের সাবেক উপাচার্য।

## জন্ম
তিনি ১৯৪৮ সালে কক্সবাজারের চকরিয়া উপজেলার বহদ্দারকাটা গ্রামে জন্মগ্রহণ করেন।

## শিক্ষাজীবন
মোস্তফা চকরিয়া উচ্চ বিদ্যালয় থেকে মাধ্যমিক চট্টগ্রাম কলেজ থেকে উচ্চমাধ্যমিক পাশ করেন। তিনি চট্টগ্রাম বিশ্ববিদ্যালয়ের পদার্থবিজ্ঞান বিভাগের প্রথম ব্যাচের ছাত্র ছিলেন। এই বিভাগ থেকে ১৯৭৪ সালে তিনি স্নাতকোত্তর ডিগ্রি লাভ করেন। তিনি কানাডার কনকর্ডিয়া বিশ্ববিদ্যালয় থেকে ১৯৮৬ সালে এমএসসি ডিগ্রি এবং ১৯৯৫ সালে চট্টগ্রাম বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
মোস্তফা ১৯৭২ সালে চট্টগ্রামের ইমাম গাজ্জালী কলেজে প্রভাষক হিসেবে কর্মজীবন শুরু করেন। ১৯৭৩ সালে তিনি চট্টগ্রাম বিশ্ববিদ্যালয়ের পদার্থবিজ্ঞান বিভাগে গবেষক হিসেবে যোগ দেন। পরবর্তীকালে তিনি বিভাগটির প্রভাষক থেকে পর্যায়ক্রমে অধ্যাপক হন। ২০১৫ সালে তিনি চট্টগ্রাম বিশ্ববিদ্যালয় থেকে অবসর গ্রহণ করেন।

কর্মজীবনে তিনি চট্টগ্রাম বিশ্ববিদ্যালয়ের বিজ্ঞান অনুষদের ডিন, পদার্থবিজ্ঞান বিভাগের প্রধান, সভাপতি, কম্পিউটার সায়েন্স অ্যান্ড ইঞ্জিনিয়ারিং বিভাগের প্রতিষ্ঠাতা সভাপতি ও চবির আইটি সেন্টারের প্রধান সমন্বয়কসহ বিভিন্ন গুরুত্বপূর্ণ দায়িত্ব পালন করেন। এছাড়া তিনি সাউদার্ন ইউনিভার্সিটি বাংলাদেশের কম্পিউটার বিজ্ঞান বিভাগের সভাপতি হিসেবেও দায়িত্ব পালন করেন।

নুরুল মোস্তফা ২০০৫ থেকে ২০০৯ সাল পর্যন্ত বিজিসি ট্রাস্ট বিশ্ববিদ্যালয় বাংলাদেশ এবং ২০১৬ থেকে ২০২১ সাল পর্যন্ত সাউদার্ন ইউনিভার্সিটি বাংলাদেশের উপাচার্য হিসেবে দায়িত্ব পালন করেন।

## মৃত্যু
মোস্তফা ২০২১ সালের ১৮ জুলাই চট্টগ্রামের নিজ বাসভবনে মৃত্যুবরণ করেন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:কক্সবাজার জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষাবিদ
বিষয়শ্রেণী:বিজিসি ট্রাস্ট বিশ্ববিদ্যালয় বাংলাদেশের উপাচার্য
বিষয়শ্রেণী:সাউদার্ন ইউনিভার্সিটি বাংলাদেশের উপাচার্য
বিষয়শ্রেণী:বাংলাদেশী শিক্ষায়তনিক প্রশাসক
বিষয়শ্রেণী:চট্টগ্রাম বিশ্ববিদ্যালয়ের শিক্ষক
কুবাদ তালাবানি

**কুবাদ তালাবানি** () (জন্ম ২১ জুলাই ১৯৭৭) একজন ইরাকি কুর্দি রাজনীতিবিদ যিনি ২০১৪ সাল থেকে কুর্দিস্তান অঞ্চলের উপ-প্রধানমন্ত্রী ছিলেন। পূর্বে যুক্তরাষ্ট্রে কুর্দিস্তানের প্রতিনিধি হিসেবে দায়িত্ব পালন কারী কুবাদ ইরাকের সাবেক রাষ্ট্রপতি জালাল তালাবানির দ্বিতীয় পুত্র।

## প্রারম্ভিক জীবন
উপ-প্রধানমন্ত্রী তালাবানি ১৯৭৭ সালে জন্মগ্রহণ করেন এবং যুক্তরাজ্যের সারেতে তার মাতামহ ইব্রাহিম আহমেদ, একজন ঔপন্যাসিক, কবি এবং আধুনিক বৌদ্ধিক কুর্দি আন্দোলনের প্রতিষ্ঠাতা এবং গালাওয়েজ আহমেদ (একজন ঔপন্যাসিক) এর সাথে বড় হন। তার পরিবার কয়েক দশক ধরে কুর্দি রাজনীতিতে জড়িত; তার পিতা জালাল তালাবানি ২০০৫ সাল থেকে ২০১৪ সাল পর্যন্ত ইরাক প্রজাতন্ত্রের রাষ্ট্রপতি ছিলেন।

উচ্চ বিদ্যালয় থেকে স্নাতক হওয়ার পর তিনি কারশালটন কলেজে মোটর ভেহিকেল ইঞ্জিনিয়ারিংয়ে ডিপ্লোমা অর্জন করেন এবং পরে লন্ডনের কিংস্টন বিশ্ববিদ্যালয়ে মেকানিক্যাল ইঞ্জিনিয়ারিংয়ে ডিগ্রি লাভ করেন।

## রাজনৈতিক জীবন
২০০১ থেকে ২০০৩ সাল পর্যন্ত কুবাদ বারহাম সালেহ-এর বিশেষ সহকারী হিসেবে কাজ করেন। এ সময় ওয়াশিংটন ডি.সি-এ প্যাট্রিয়টিক ইউনিয়ন অফ কুর্দিস্তানের (ইরাকের অন্যতম প্রধান কুর্দি রাজনৈতিক দল) প্রতিনিধি এবং পরে ডেপুটি পিইউকে প্রতিনিধি হিসেবে কাজ করেন। ২০০৩ সালে তিনি এক বছরের জন্য কুর্দিস্তানে ফিরে আসেন এবং জোট বাহিনী এবং কোয়ালিশন প্রভিশনাল অথরিটির পিইউকে-র সিনিয়র ফরেন রিলেশনস অফিসার হিসেবে দায়িত্ব পালন করেন। তিনি ইরাকে পিইউকে এবং মার্কিন সামরিক বাহিনীর মধ্যে যোগাযোগ কর্মকর্তা হিসেবেও কাজ করেছিলেন। সাদ্দাম হোসেনকে উৎখাতের পর প্রথম ইরাকি সংবিধান ট্রানজিশনাল অ্যাডমিনিস্ট্রেটিভ ল (টিএএল) এর খসড়া প্রণয়নে তিনি একজন নেতৃস্থানীয় আলোচক ছিলেন। 

এপ্রিল ২০০৪ সালে, কুবাদ মার্কিন যুক্তরাষ্ট্রে ফিরে আসেন, এবং পিইউকে এবং কুর্দিস্তানের প্রতিনিধি হিসেবে নিযুক্ত হন।

## ব্যক্তিগত জীবন
তালাবানি জালাল তালাবানি এবং হিরো ইব্রাহিম আহমেদের ছেলে এবং তার স্ত্রী শেরি ক্রাহামের সাথে ইরবিলে থাকেন যার সাথে তিনি ২০০৫ সালে ইতালির ইল ক্যাস্টেলো দেল পালাজিওতে বিয়ে করেছিলেন।  এই দম্পতির দুটি সন্তান আছে, আরি এবং লারা।

## তথ্যসূত্র

## বহিঃসংযোগ
* সোর্সওয়াচ প্রোফাইল
* 

বিষয়শ্রেণী:দামেস্কের ব্যক্তি
বিষয়শ্রেণী:কুর্দি রাজনীতিবিদ
বিষয়শ্রেণী:রাষ্ট্রপ্রধানের সন্তান
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:ইরাকের রাষ্ট্রপতির সন্তান
বিষয়শ্রেণী:কিংসটন বিশ্ববিদ্যালয়ের প্রাক্তন শিক্ষার্থী
ইংল্যান্ডের ভূগোল

ইংল্যান্ড গ্রেট ব্রিটেন দ্বীপের মধ্য ও দক্ষিণে দুই-তৃতীয়াংশেরও বেশি অংশ নিয়ে গঠিত এবং এছাড়াও এতে আরও কয়েকটি ছোট ছোট দ্বীপ রয়েছে যার মধ্যে সবচেয়ে বড় হলো আইল অফ উইট। ইংল্যান্ডের উত্তরে স্কটল্যান্ড এবং পশ্চিমে ওয়েলস। এটি ব্রিটেনের মূল ভূখণ্ডের অন্য যে কোনো অংশের চেয়ে মহাদেশীয় ইউরোপের সবচেয়ে কাছাকাছি; ফ্রান্স থেকে কেবল  ইংলিশ চ্যানেল দ্বারা এটি মূল ইউরোপীয় ভূখণ্ড হতে বিভক্ত। ফোকস্টোনের নিকটবর্তী  দীর্ঘ চ্যানেল টানেল ইংল্যান্ডকে ইউরোপের মূল ভূখণ্ডের সাথে সরাসরি সংযুক্ত করে। ইংল্যান্ড - ফ্রান্স সীমান্তটি টানেল বরাবর অর্ধেক।

## মানবিক ভূগোল
### ভূমি ব্যবহার
ইংল্যান্ডের মোট আয়তন । শস্য ও পতিত জমি মোট ভূমির ৩০%, তৃণভূমি এবং মোটামুটি চারণভূমি ৩৬%, অন্যান্য কৃষিজমি ৫%, কাঠের জন্য ব্যবহৃত ও বনভূমি ৮% এবং নগর হিসাবে ২১% ভূমি ব্যবহৃত হয়।

## সীমান্তবর্তী দেশ
ইংল্যান্ডের দুটি স্থল সীমানা রয়েছে: শেভিওট পাহাড় বরাবর স্কটল্যান্ডের সাথে  সীমানা এবং অফা'স ডাইকের পথ অনুসরণ করে গঠিত ওয়েলসের সাথে  দীর্ঘ সীমানা। ‌এছাড়াও, পশ্চিমে আইরিশ সাগর ইংল্যান্ডকে আয়ারল্যান্ড এবং আইল অফ ম্যান থেকে; পূর্ব দিকে উত্তর সাগর ইংল্যান্ডকে ডেনমার্ক, জার্মানি, নেদারল্যান্ডস এবং বেলজিয়াম থেকে এবং দক্ষিণে ইংলিশ চ্যানেল ইংল্যান্ডকে ফ্রান্স এবং চ্যানেল দ্বীপপুঞ্জ থেকে পৃথক করেছে।

## প্রধান শহর ও নগর
লন্ডন ইংল্যান্ডের বৃহত্তম নগর এলাকা এবং বিশ্বের বৃহত্তম এবং ব্যস্ততম শহরগুলির মধ্যে একটি। অন্যান্য শহরগুলি, প্রধানত মধ্য এবং উত্তর ইংল্যান্ডে অবস্থিত, যথেষ্ট ভালো আকারের এবং প্রভাবশালী। ইংল্যান্ডের বৃহত্তম শহর বা নগর এলাকার তালিকা বিতর্কের জন্য উন্মুক্ত কারণ, যদিও শহরের স্বাভাবিক অর্থ "একটি ধারাবাহিকভাবে নির্মিত নগর এলাকা", এটি সংজ্ঞায়িত করা কঠিন হতে পারে, কারণ ইংল্যান্ডের প্রশাসনিক এলাকাগুলি প্রায়শই নগর উন্নয়নের সীমার সাথে সঙ্গতিপূর্ণ হয় না এবং অনেক শহর এবং নগর শতাব্দী ধরে জটিল নগর সমষ্টিতে পরিণত হয়েছে।   যুক্তরাজ্যের শহরের সরকারী সংজ্ঞার জন্য, *যুক্তরাজ্যে শহরের অবস্থা* দেখুন।

ONS নগর এলাকার জনসংখ্যা অনুসারে, অবিচ্ছিন্নভাবে নির্মিত এলাকার জন্য, এগুলি হল ১৫টি বৃহত্তম নগর (২০০১ সালের আদমশুমারি থেকে জনসংখ্যার পরিসংখ্যান):

ইংল্যান্ডের বৃহত্তম শহরগুলি নিম্নরূপ (বর্ণানুক্রমিকভাবে):

* Birmingham
* Bradford
* Bristol
* Coventry
* Derby
* Kingston upon Hull
* Leeds
* Leicester
* Liverpool
* London
* Manchester
* Newcastle upon Tyne
* Norwich
* Nottingham
* Oxford
* Peterborough
* Plymouth
* Portsmouth
* Sheffield
* Southampton
* Stoke-on-Trent
*Sunderland
* Wolverhampton
* York

## তথ্যসূত্র

## বহিঃসংযোগ
তৃতীয় সোমেশ্বর

**তৃতীয় সোমেশ্বর** () ছিলেন একজন পশ্চিম চালুক্য রাজা। ষষ্ঠ বিক্রমাদিত্যের পুত্র ও উত্তরসূরি তৃতীয় সোমেশ্বর ১১২৬ অথবা ১১২৭ খ্রিস্টাব্দে সিংহাসনে আরোহণ করেন।

তৃতীয় সোমেশ্বর ছিলেন চালুক্য বংশের তৃতীয় রাজা যাঁর নামকরণ করা হয়েছিল হিন্দু দেবতা শিবের নামানুসারে। তিনি শৈবধর্মের প্রসারে এবং শৈব মঠগুলিকে প্রচুর জমি দান করেছিলেন। এই মঠগুলি ভারতীয় উপদ্বীপ বেদ ও ন্যায় প্রভৃতি হিন্দু দর্শন চর্চার কেন্দ্র হয়ে ওঠে। ১১৩৮ খ্রিস্টাব্দে তৃতীয় সোমেশ্বেরের মৃত্যু ঘটলে তাঁর পুত্র জগদেকমল্ল সিংহাসনে আরোহণ করেন।

সোমেশ্বর ছিলেন একজন বিশিষ্ট ইতিহাসবিদ, পণ্ডিত ও কবি। তিনি *[[মানসোল্লাস]]* নামে একটি সংস্কৃত বিশ্বকোষতুল্য গ্রন্থ রচনা করেন। এই বইটি থেকে রাষ্ট্রনীতি, প্রশাসন, জ্যোতির্বিজ্ঞান, জ্যোতিষ, ছন্দশাস্ত্র, ঔষধবিজ্ঞান, খাদ্য, স্থাপত্য, চিত্রকলা, কাব্য ও সংগীত সম্পর্কে বিভিন্ন তথ্য পাওয়া যায়। একাদশ-দ্বাদশ শতাব্দীর ভারতের সামাজিক ও সাংস্কৃতিক তথ্যের একটি গুরুত্বপূর্ণ উৎস এই গ্রন্থটি। সংস্কৃত ভাষায় তিনি নিজ পিতা ষষ্ঠ বিক্রমাদিত্যের একটি অসম্পূর্ণ জীবনী রচনা করেন। গ্রন্থটির নাম *বিক্রমাঙ্কাভ্যুদয়*। পাণ্ডিত্যের জন্য তিনি “সর্বদ্ন্যভূপ” (সর্বজ্ঞ রাজা) ও “ভূলোকমল” (সকল জীবের অধিপতি যে রাজা) উপাধি অর্জন করেন।

## ''মানসোল্লাস''

তৃতীয় সোমেশ্বর সংস্কৃত ভাষায় *মানসোল্লাস* (, অর্থাৎ "চিত্ত প্রফুল্লকারী") বা *অভিলাষার্থ চিন্তামণি* (অর্থাৎ *ইচ্ছাপূর্ণকারী পরশমণি*) নামে একটি বিশ্বকোষতুল্য গ্রন্থ রচনা করেন। এই গ্রন্থে বিভিন্ন বিষয় (১০০টি বিষয়) অন্তর্ভুক্ত হয়েছে, যার মধ্যে রয়েছে একটি রাজ্য অধিগ্রহণের উপায়, সেই রাজ্য প্রতিষ্ঠার পদ্ধতি ও রাজকীয় বিনোদন। এছাড়াও এই গ্রন্থে ভারতীয় শিল্প, স্থাপত্য, খাদ্যাভ্যাস, অলংকার, খেলাধুলা, সংগীত ও নৃত্য সম্পর্কে মূল্যবান তথ্য পাওয়া যায়। সেই সঙ্গে আছে রাজার প্রিয় খাবারগুলির রন্ধনপ্রণালী, যার মধ্যে রয়েছে বিভিন্ন ধরনের ভাত, সবজি, মাংস ও মিষ্টান্ন। দুধের মিষ্টি ছাড়াও গোলামু, পান্তুয়া ও ঘরিকার মতো ভাজা মিষ্টিরও রন্ধনপ্রণালী এতে বর্ণিত হয়েছে।

## ''বিক্রমাঙ্কাভ্যুদয়''
১৯২৫ সালে আবিষ্কৃত *বিক্রমাঙ্কাভ্যুদয়* গ্রন্থটি হল তৃতীয় সোমেশ্বর রচিত একটি ঐতিহাসিক নথি। এটি তাঁর পিতার জীবনীর আকারে রচিত। প্রথম অধ্যায়ে কর্ণাটকের ভূগোল ও জনগোষ্ঠীর বিস্তারিত বিবরণ পাওয়া যায়, দ্বিতীয় অধ্যায়ে ব্যাখ্যাত হয়েছে পশ্চিম চালুক্য সাম্রাজ্যের রাজধানী কল্যাণের বিশালতা। সুদীর্ঘ তৃতীয় অধ্যায়টিতে ধৃত হয়েছে চালুক্যদের ইতিহাস। এই অধ্যায়ের সূচনায় একটি কিংবদন্তি কাহিনির উল্লেখ পাওয়া যায়; এবং অধ্যায়টি শেষ হয়েছে তৃতীয় সোমেশ্বের পিতা ষষ্ঠ বিক্রমাদিত্যের রাজত্বের ষোড়শ বর্ষে তাঁর ‘দ্বিগ্বিজয়’ শুরুর মধ্য দিয়ে। যদিও শেষ অধ্যায়টি অসম্পূর্ণ, কারণ এটির সমাপ্তি অংশটি আকস্মিক: "সেদিন ব্রাহ্মণ ও ভদ্রনারীগণ…"

## তথ্যসূত্র

## গ্রন্থপঞ্জি
*
*
*
*
*
*
* Dr. Suryanath U. Kamat (2001). Concise History of Karnataka, MCC, Bangalore (Reprinted 2002). 
* Dr. P. Arundhati (1994). *Royal Life in Manasollasa*, New Delhi: Sundeep Prakashan, .

বিষয়শ্রেণী:১১৩৮-এ মৃত্যু
বিষয়শ্রেণী:পশ্চিম চালুক্য সাম্রাজ্য
ইউরোপীয় কাপ এবং উয়েফা চ্যাম্পিয়ন্স লিগের ফাইনালের তালিকা

উয়েফা চ্যাম্পিয়ন্স লিগ ১৯৫৫ সালে প্রতিষ্ঠিত একটি মৌসুমী ফুটবল প্রতিযোগিতা। ১৯৯২-৯৩ মৌসুমের আগে এই টুর্নামেন্টের নাম ছিল ইউরোপীয় কাপ। উয়েফা চ্যাম্পিয়নস লিগ সকল উয়েফা (ইউনিয়ন অব ইউরোপিয়ান ফুটবল অ্যাসোসিয়েশন) সদস্য সমিতির লিগ চ্যাম্পিয়নদের জন্য উন্মুক্ত (লিশটেনস্টাইন ব্যতীত, যার কোন লিগ প্রতিযোগিতা নেই), সেইসাথে শক্তিশালী লিগে দ্বিতীয় থেকে চতুর্থ অবস্থানে থাকা ক্লাবগুলোর জন্য। মূলত, শুধুমাত্র নিজ নিজ জাতীয় লিগের চ্যাম্পিয়ন এবং প্রতিযোগিতার ডিফেন্ডিং চ্যাম্পিয়নদের অংশগ্রহণের অনুমতি দেওয়া হয়েছিল। ১৯৯৭ সালে এটি পরিবর্তন করা হয় যাতে শক্তিশালী লিগের রানার্সআপরাও প্রতিযোগিতায় অংশ নিতে পারে এবং পুনরায় ১৯৯৯ সালে যখন এই লিগগুলির তৃতীয় এবং চতুর্থ স্থানে থাকা দলগুলিও যোগ্যতা পায়। চ্যাম্পিয়ন্স লিগে, ২০০৫ সালে নিয়ম পরিবর্তন হওয়ার আগ পর্যন্ত প্রতিযোগিতার ডিফেন্ডিং চ্যাম্পিয়নরা স্বয়ংক্রিয়ভাবে যোগ্যতা অর্জন করেনি যতক্ষণ না শিরোপা বিজয়ী লিভারপুলকে প্রতিযোগিতায় প্রবেশের অনুমতি দেয়।

যে দলগুলো উয়েফা চ্যাম্পিয়ন্স লিগে টানা তিনবার, বা সামগ্রিকভাবে পাঁচবার জিতেছে, তারা একাধিক বিজয়ী ব্যাজ পায়। ছয়টি দল এই সুবিধা পেয়েছে: রিয়াল মাদ্রিদ, আয়াক্স, বায়ার্ন মিউনিখ, এসি মিলান, লিভারপুল এবং বার্সেলোনা। ২০০৯ সাল পর্যন্ত, যে ক্লাবগুলি এই ব্যাজটি অর্জন করেছিল তাদের ইউরোপীয় চ্যাম্পিয়ন ক্লাবস কাপ রাখার অনুমতি দেওয়া হয়েছিল এবং একটি নতুন কমিশন চালু করা হয়েছিল। ২০০৯ সাল থেকে, বিজয়ী দল প্রতি বছর ট্রফির একটি পূর্ণ আকারের রেপ্লিকা ট্রফি পেয়ে থাকে এবং মূল ট্রফিটি উয়েফাকে ফেরত দেয়া হয়।

মোট ২২ টি ক্লাব চ্যাম্পিয়ন্স লিগ/ইউরোপীয় কাপ জিতেছে। প্রথম সংস্করণ সহ তেরো বার প্রতিযোগিতায় জিতে সবচেয়ে বেশি জয়ের রেকর্ড রিয়াল মাদ্রিদের দখলে। ১৯৫৬ থেকে ১৯৬০ সাল পর্যন্ত তারা পরপর টানা পাঁচবার শিরোপা জিতেছে। ইয়ুভেন্তুস সবচেয়ে বেশিবার রানার্সআপ হয়েছে, সাতটি ফাইনালে হেরেছে। আতলেতিকো মাদ্রিদ একমাত্র দল যারা ট্রফি না জিতে তিনটি ফাইনালে পৌঁছেছে অন্যদিকে রেঁস এবং ভালেনসিয়া ট্রফি না জিতে দুইবার রানার্সআপ হয়েছে। স্পেন থেকে সবচেয়ে বেশি চ্যাম্পিয়ন হয়েছে, দুটি ক্লাব থেকে আঠারোটি জয়। ইংল্যান্ডের পাঁচটি ক্লাব থেকে চৌদ্দটি জয় এবং ইতালির তিনটি ক্লাব থেকে বারোটি জয়। ১৯৮৫ সালে হেইসেল স্টেডিয়ামের বিপর্যয়ের পর ইংলিশ দলগুলোকে পাঁচ বছরের জন্য প্রতিযোগিতায় নিষিদ্ধ করা হয়। বর্তমান চ্যাম্পিয়ন হলো চেলসি, যারা ২০২১ সালের ফাইনালে ম্যানচেস্টার সিটিকে ১-০ গোলে হারিয়েছিল।

## ফাইনালের তালিকা

* "মৌসুম" কলামটি মৌসুমকে বোঝায় যে সময় প্রতিযোগিতা অনুষ্ঠিত হয়েছিল, এবং মৌসুম সম্বন্ধে নিবন্ধের উইকিলিংক।
* "চূড়ান্ত ফলাফল" কলামের উইকিলিংকগুলি সেই মৌসুমের ফাইনাল খেলা সম্পর্কে নিবন্ধের নির্দেশ করে।

## পরিসংখ্যান

### ক্লাব অনুযায়ী

### দেশ অনুযায়ী
তেরোটি দেশের দল চ্যাম্পিয়নস লিগের ফাইনালে উঠেছে এবং তাদের মধ্যে দশটি দল প্রতিযোগিতায় জিতেছে। ১৯৯৫–৯৬ মৌসুমের পর থেকে, ২০০৩–০৪-এ পোর্তুর জয় ছাড়া, বিজয়ীরা কেবলমাত্র চারটি দেশ থেকে একটি করে এসেছে – স্পেন (১১), ইংল্যান্ড (৬), জার্মানি (৪) এবং ইতালি (৪) – এবং অন্যান্য ২০০৩–০৪ সালে মোনাকো এবং ২০১৯–২০ সালে পারি সাঁ-জেরমাঁ বাদে, রানার্স-আপ সবাই উক্ত চারটি দেশ থেকে এসেছে।




## টীকা

## তথ্যসূত্র

বিষয়শ্রেণী:উয়েফা চ্যাম্পিয়নস লিগ ফাইনাল
বিষয়শ্রেণী:উয়েফা চ্যাম্পিয়নস লিগ
তেজগাঁও

**তেজগাঁও** নামে বাংলাদেশে যেসব স্থান ও প্রশাসনিক অঞ্চল রয়েছে। যথা

## জায়গা
* তেজগাঁও থানা
* তেজগাঁও শিল্পাঞ্চল থানা
* তেজগাঁও বিমানবন্দর
* তেজগাঁও কলেজ
* তেজগাঁও সরকারি বালিকা উচ্চ বিদ্যালয়
* তেজগাঁও সরকারি উচ্চ বিদ্যালয়
* তেজগাঁও মহিলা কলেজ

বিষয়শ্রেণী:দ্ব্যর্থতা নিরসন পাতা
বিষয়শ্রেণী:স্থানের নামের দ্ব্যর্থতা নিরসন পাতা
মিরপুর রয়্যালস

**মিরপুর রয়্যালস** () একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে অংশ নেয়। দলটির নেতৃত্ব দিচ্ছেন পাকিস্তানের অলরাউন্ডার শোয়েব মালিক, কোচ পাকিস্তানের প্রাক্তন ক্রিকেটার ইনজামাম-উল-হক এবং সত্ত্বাধিকারী সুলেমান রাজা। দলটি মিরপুর জেলার রাজধানী মিরপুর শহরের প্রতিনিধিত্ব করছে।

## ইতিহাস
কাশ্মীর প্রিমিয়ার লীগের প্রথম আসরে তারা এলিমিনেটর ২-এ পৌঁছে, যেখানে তারা রাওয়ালকোট হকসের কাছে হেরে ছিটকে যায়।

## তথ্যসূত্র

বিষয়শ্রেণী:পাকিস্তানের ক্রিকেট দল
বিষয়শ্রেণী:কাশ্মীর প্রিমিয়ার লিগ
অ্যানসিমা সিটিসিয়া

**বাই-স্পট রয়াল** (বৈজ্ঞানিক নাম: *Ancema ctesia (Hewitson)*) এক ছোট আকারের প্রজাপতির প্রজাতি। এরা ‘লাইসিনিডি’ গোত্রের সদস্য।
## উপপ্রজাতি
বাই-স্পট রয়াল এর প্রজাতিগুলো হলো:

* *Ancema ctesia ctesia* Hewitson, 1865
* *Ancema ctesia agalla* (Fruhstorfer, 1912)
* *Ancema ctesia cakravasti* (Fruhstorfer, 1909)

### ভারতে প্রাপ্ত বাই-স্পট রয়াল এর উপপ্রজাতি
ভারতে প্রাপ্ত বাই-স্পট রয়াল এর উপপ্রজাতি হল-

* *Ancema ctesia ctesia* (Hewitson, [1865]) – Himalayan Bi-spot Royal
## বিস্তার
পাকিস্তান এবং ভারত এর বিভিন্ন অঞ্চলে দেখা যায়।
## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত লাইসিনিডি গোত্রের প্রজাপতি
বিষয়শ্রেণী:১৮৬৫-এ বর্ণিত প্রজাপতি
বিষয়শ্রেণী:এশিয়ার প্রজাপতি
আরহোপালা বাজালুস

**পাউডার্ড ওকব্লু**(বৈজ্ঞানিক নাম: *Arhopala bazalus (Hewitson)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।
## উপপ্রজাতি
ভারতে প্রাপ্ত পাউডার্ড ওকব্লু এর উপপ্রজাতি হল- 

* *Arhopala bazalus teesta* (de Nicéville, 1886) – Teesta Powdered Oakblue
## বিস্তার
মায়ানমার, মূল ভূখণ্ড চীন, ভারত (আসাম, কেরালা এবং সিকিম), ইন্দোচীন, জাপান, ফিলিপাইন এবং তাইওয়ানে বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** কালচে বেগুনি বর্নের। সামনের ডানা ১মিলিমিটার এবং পিছনের ডানা ২মিলিমিটার চওড়া কালচে খয়েরি বর্ডারযুক্ত। স্ত্রী-পুরুষ উভয় প্রকারেই পিছনের ডানা লেজযুক্ত।

**ডানার নিম্নতল** লালচে বাদামী বর্নের। সামনের ডানার শীর্ষভাগ (apex) সাদাটে। ডিসকাল বন্ধনী ৪ নং শিরার স্থানচ্যুত (dislocated) হয়েছে। পিছনের ডানায় সেল এর কেন্দ্রভাগের ছোপটি। কোস্টার মধ্যবর্তী অংশের কোস্টাল ছোপটির সাথে যুক্ত নয়। ডানার বিভিন্ন অংশ বিক্ষিপ্তভাবে কিন্তু স্পস্টত সাদা আঁশে ছাওয়া, দাগ-ছোপগুলি এবং টার্মিনাল এবং সাবটার্মিনাল অংশ কম-বেশী চকচকে কালচে হলদে বাদামী বর্নের।

### স্ত্রী
ডানার উপরিতল বাদামী এবং কালচে বাদামীতে মেশানো। সামনের ডানা গোড়া (base) থেকে মধ্যভাগ পর্যন্ত নীলচে বেগুনি এবং পিছনের ডানায় গোড়ার অংশে অথবা বেসে উক্ত নীলচে বেগুনি বর্নের কিছুটা উপস্থিতি লক্ষ্য করা যায়। সামনের ডানার সেল এর বহিঃপ্রান্ত দন্তাকৃতি। ডানার নিম্নতল পুরুষ প্রকারের অনুরূপ।

## আচরণ
এই প্রজাতি দুর্লভ দর্শন নয়। অন্যান্য ওকব্লুদের ন্যায়। এরাও জঙ্গলের অভ্যন্তর অথবা কিনারা এবং জঙ্গল এর ছায়াচ্ছন্ন নালাগুলিতে অবস্থান করতে পছন্দ করে। শুকনো ঋতুতে জঙ্গল পথের ভিজে অংশে অথবা ভিজে ছোপ এ এদের মাড-পাডল করতে দেখা যায়। হিমালয়ের ১০০০-১৮০০ মিটার উচ্চতা পর্যন্ত মে এবং নভেম্বর মাসে এদের বিচরন লক্ষ্য করা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৫২-এ বর্ণিত প্রজাপতি
রুংলি

**রুংলি**(বৈজ্ঞানিক নাম: *Arhopala eumolphus (Cramer)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি যার পুরুষ প্রজাতির ডানা সোনালি আভাযুক্ত ধাতব সবুজ বর্ণের এবং স্ত্রী প্রজাতির ডানা নীল বর্নের দেখা যায়।

## আকার
রুংলি এর প্রসারিত অবস্থায় ডানার আকার ৩৮-৪২ মিলিমিটার দৈর্ঘ্যের হয়।

## উপপ্রজাতি
রুংলি এর প্রজাতিগুলো হলো:
**A. e. eumolphus* (Cramer, 1780) 
**A. e. maxwelli* (Distant, 1885) 
**A. e. adonias* (Hewitson, 1862) 
**A. e. caesarion* Fruhstorfer, 1914 
**A. e. aristomachus* Fruhstorfer, 1914

### ভারতে প্রাপ্ত রুংলি এর উপপ্রজাতি
ভারতে প্রাপ্ত রুংলি এর উপপ্রজাতি হল-

* *Arhopala eumolphus eumolphus* (Cramer, [1780]) – Bengal Green Oakblue

## বিস্তার
নেপাল, ভুটান, বাংলাদেশ এবং ভারতএর (পশ্চিমবঙ্গ এবং সিকিম থেকে শুরু করে অরুণাচল প্রদেশ পর্যন্ত) এর বিভিন্ন অঞ্চলে দেখা যায়।
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** উজ্জ্বল চকচকে তামাটে সবুজ (brassy green)। সামনের ডানায় টর্নাস অংশ ৩ মিলিমিটার চওড়া কালচে বাদামী অথবা খয়েরী যা অ্যাপেক্স অথবা শীর্ষভাগের দিকে ক্রমশ সরু হয়েছে। পিছনের ডানায় অ্যাপেক্স থেকে টর্নাস পর্যন্ত বিস্তৃত ওই খয়েরী বর্ডার অধিকতর চওড়া। পিছনের ডানা লেজযুক্ত।

**ডানার নিম্নতল** ফ্যাকাশে লালচে বাদামী থেকে ধূসর বর্নের। সামনের ডানায় ক্রমবর্ধমান আকারের একসারি কালচে বাদামী অথবা বাদামী ডিসকাল ছোপ বর্তমান এবং ছোপগুলি রূপালি সাদা (silvery white) বলয় দ্বারা আবৃত। উক্ত ডিসকাল ছোপের সারি দ্বারা সৃষ্ট বন্ধনীটির ৪নং শিরাস্থ ছোপটি সারিচ্যুত হয়েছে অথবা সারি থেকে সরে গেছে(dislocated)।

পিছনের ডানায় দাগ-ছোপ গুলিও কালচে অথবা ফ্যাকাশে বাদামী। সেল এর প্রান্তভাগের দাগ (bar) সরু। ডানার গোড়ার দিকে বেসাল এবং সাব-বেসাল অংশে ৩টি করে ছোপ পাশাপাশি লক্ষ্য করা যায় এবং বেসাল ছোপগুলি অপেক্ষা সাব-বেসাল ছোপগুলি আকারে বৃহৎ। উক্ত ছোপগুলি রূপালী সাদা বলয়াবৃত। অ্যানাল (anal) অংশে ৩টি কালচে বাদামী ছোপ দৃশ্যমান এবং উক্ত ছোপগুলির ভিতরের কিনারা সরু উজ্জ্বর সবুজ বন্ধনী রেখা দ্বারা সীমায়ীত (bordered)। ডিসকাল ছোপ দ্বারা সৃষ্ট বন্ধনীর উপরের দুটি ছোপ সারি থেকে খানিক ভিতরের দিকে সরে অবস্থান করে এবং আকারে বৃহত্তর এবং বাইরের দিকে দন্তাকৃতি (dentated)। টর্নাল অংশে ইষদ নীলচে সবুজ আঁশের ছাওয়া।

### স্ত্রী

ডানার উপরিতল এর মূল রঙ ঘন লালচে বাদামী। সামনের ডানার গোড়ার অংশ (base) এবং মধ্যভাগে জুড়ে এবং পিছনের ডানার সেল জুড়ে ফ্যাকাশে নীলচে বেগুনি বৃহদাকার পটি (patch) দেখা যায়। ডানার নিম্নতল পুরুষ নমুনার অনুরূপ।

## আচরণ
এরা ঘন অরণ্যের প্রজাপতি। এরা সাধারনত গাছের উঁচুতে পাতায় উড়তে বেশি পছন্দ করে। পুরুষ প্রজাতিদের ভিজে মাটিতে জল পান করতে দেখা যায়। এই প্রজাতির প্রকারকে অতি সহজেই অন্যান্য ওকব্লু প্রজাতি থেকে আলাদা করে চেনা যায় তার উপরিতলের উজ্জ্বল সবুজ রঙের জন্য। হিমালয় পার্বত্য অঞ্চলে ১৭০০ মিটার উচ্চতা পর্যন্ত এদের বিচরন পরিলক্ষিত হয় জানুয়ারী, এপ্রিল, মে, অক্টোবর থেকে ডিসেম্বর মাসে। হিমালয়ের নিচু উচ্চতাযুক্ত অঞ্চলে এদের মোটামুটি ভালই (commonly found) দর্শন মেলে।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:পাকিস্তানের প্রাণিকুল
বিষয়শ্রেণী:এশিয়ার প্রজাপতি
বিষয়শ্রেণী:১৭৮০-এ বর্ণিত প্রজাপতি
বিষয়শ্রেণী:সিঙ্গাপুরের প্রজাপতি
বিষয়শ্রেণী:পিটার ক্রেমার কর্তৃক নামকরণকৃত ট্যাক্সা
আরহোপালা পেরিমুটা

**ইয়েলোডিস্ক টেইলেস ওকব্লু**(বৈজ্ঞানিক নাম: *Arhopala perimuta (Moore)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।
## আকার

ইয়েলোডিস্ক টেইলেস ওকব্লু এর প্রসারিত অবস্থায় ডানার আকার ৩০-৩৭ মিলিমিটার দৈর্ঘ্যের হয়।

## উপপ্রজাতি
ইয়েলোডিস্ক টেইলেস ওকব্লু এর প্রজাতিগুলো হলো:
* *Arhopala perimuta perimuta* Moore, 1858
* *Arhopala perimuta regina* Corbet, 1941

### ভারতে প্রাপ্ত ইয়েলোডিস্ক টেইলেস ওকব্লু এর উপপ্রজাতি
ভারতে প্রাপ্ত ইয়েলোডিস্ক টেইলেস ওকব্লু এর উপপ্রজাতি হল-

* *Arhopala perimuta perimuta* (Moore, [1858]) – Sylhet Yellowdisc Tailless Oakblue

## বিস্তার
দক্ষিণ -পূর্ব এশিয়া (সিকিম থেকে আসাম, বার্মা, থাইল্যান্ড) এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতি পাউডার্ড ওকব্লু এর সাথে ভীষন সাদৃশ্যযুক্ত।
### পুরুষ
**ডানার উপরিতল** কালচে চকচকে বেগুনি (dark shining purple) বর্নের। সামনের ডানায় ১মিলিমিটার এবং পিছনের ডানায় ২মিলিমিটার চওড়া কালো বর্ডার দেখা যায়। সামনের ডানা শীর্ষভাগে তীক্ষ্ণ (pointed)।

**ডানার নিম্নতল** ফ্যাকাশে বাদামী। উভয় ডানার দাগ, ছোপ এবং বন্ধনী ইষদ হলুদ রেখা দ্বারা পরিবেস্টহিত। সামনের ডানায় ডিসকাল বন্ধনী ৪নং শিরায় স্থানচ্যুত হয়েছে (dislocated)। সামনের ডানার অ্যাপেক্স অথবা শীর্ষভাগ ফ্যাকাশেবেগুনি আঁশে ছাওয়া। পিছনের ডানায় ডানার সীমানা (margin) এবং মধ্যভাগ চকচকে তামাটে হলুদ (tawny yellow) বর্নের। সেল এর মধ্যভাগের ছোপটি কেন্দ্রীয় কোস্টার ছোপের প্রায় লাগোয়া। ডানার ছপগুলি এবং বন্ধনীগুলির মধ্যভাগ বেগুনি আঁশে ছাওয়া।

### স্ত্রী
ডানার উপরিতল মূলত কালচে বাদামী। সামনের ডানার মধ্যভাগে নীলচে বেগুনি বর্নের একটি বড় পটি (patch) বর্তমান। পিছনের ডানার সেলের অভ্যন্তর এবং চারপাশে উক্ত নীলচে বেগুনি বর্নের কিছুটা উপস্থিতি চখে পড়ে। ডানার নিম্নতল পুরুষ প্রকারের অনুরূপ।
## আচরণ
এই প্রজাতি দুর্লভ নয়, তবে খুবই কম দেখতে পাওয়া যায়। এরা মূলত পার্বত্য অঞ্চল এবং উষ্ণ উপত্যকা অঞ্চলে বিচরন করে। জঙ্গলের অভ্যন্তর অথবা কিনারায় অথবা ছায়াচ্ছন্ন নালাগুলি এদের প্রিয় বাসভূমি। হিমালয় এ ৯০০-১৮০০মিটার উচ্চতায় প্রায় সারা বছরই এদের সক্রিয়তা চোখে পড়ে প্রধানত এপ্রিল এবং অক্টোবর মাসে।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৫৭-এ বর্ণিত প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
মোহাম্মদ শাহজাহান (ব্যাংকার)

**মোহাম্মদ শাহজাহান** হলেন গ্রামীণ ব্যাংকের ব্যবস্থাপনা পরিচালক ও প্রধান নির্বাহী কর্মকর্তা। তিনি ১৯৭৬ সালে ঢাকা বিশ্ববিদ্যালয় থেকে হিসাববিজ্ঞানে স্নাতক ডিগ্রি অর্জন করেন। তিনি একই বিশ্ববিদ্যালয় থেকে যথাক্রমে ১৯৭৮ এবং ১৯৮১ সালে অ্যাকাউন্টিং এবং ফিন্যান্সে স্নাতকোত্তর ডিগ্রি অর্জন করেন। তিনি ১৯৮৪ সালে গ্রামীণ ব্যাংকের মাধ্যমে তার কর্মজীবন শুরু করেন।

*Askmen.com* দ্বারা তিনি বিশ্বের সেরা ১০ প্রধান নির্বাহী কর্মকর্তা মধ্যে ৫ তম স্থান পেয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
মহাথালা আমেরিয়া

**ফ্যালকেট ওকব্লু**(বৈজ্ঞানিক নাম: *Mahathala ameria (Hewitson)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।

## উপপ্রজাতি

ফ্যালকেট ওকব্লু এর প্রজাতিগুলো হলো:

**M. a. ameria* Hewitson, 1862
**M. a. zistra* Fruhstorfer, 1908 
**M. a. javana* Fruhstorfer, 1908 
**M. a. hainani* Bethune-Baker, 1903

### ভারতে প্রাপ্ত ফ্যালকেট ওকব্লু এর উপপ্রজাতি
ভারতে প্রাপ্ত ফ্যালকেট ওকব্লু এর উপপ্রজাতি হল-

* *Mahathala ameria ameria* (Hewitson, 1862) – Khasi Falcate Oakblue

## বিস্তার
ভারতে পশ্চিমবঙ্গ থেকে আসাম, খাসি পাহাড় এবং উত্তর-পূর্ব ভারতের অন্যান্য অংশে দক্ষিণ মায়ানমার, থাইল্যান্ড, লাওস এবং জাভা পর্যন্ত দেখা যায়। এছাড়া পশ্চিম এবং দক্ষিণ চীন, হাইনান এবং তাইওয়ান এর বিভিন্ন অঞ্চলে দেখা যায়।
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** উজ্জ্বল ঘন নীল এবং সামনের ডানার কোস্টাল এবং টর্নাল প্রান্তভাগ সরুভাবে কালচে বাদামী বর্ডারযুক্ত। অ্যাপেক্স একই বর্নের এবং চওড়া। পিছনের ডানার কোস্টাল এবং টর্নাল বর্ডার অধিক চওড়া এবং কোস্টাল অং ফ্যালকেট অথবা কাস্তের মত। পিছনের ডানা লেজযুক্ত এবং লেজটি সামান্য চওড়া এবং প্রান্তভাগ গোলাকৃতি।

**ডানার নিম্নতল** বাদামী এবং কালচে বাদামী মিশ্রন। সামনের ডানায় সেল এর ভিতরে কালচে বাদামী বর্নের এবং উভয় প্বার্শে সাদা প্রান্তে ঘেরা দুটি বার (bar) দেখা যায়। সেল প্রান্তের বারটি সেল মধ্যভাগের বার অপেক্ষা বড়। অ্যাপেক্স ফ্যাকাশে সাদা বর্নের। পোস্ট ডিসকাল বন্ধনীটি বাইরের এবং ভিতরের দিকে ফ্যাকাশে সাদা সীমানাযুক্ত। টার্মেন ঢেউ খেলানো। নিচের ডানায় বেসাল অংশে ছোট-বড় কিছু ফ্যাকাশে সাদা ছোপ বর্তমান। ডিসকাল বন্ধনীর ছোপগুলির বাইরের দিকের প্রান্ত কম-বেশী দন্তাকৃতি (dentated)। ডানার ভিতরে দিকের অর্ধ কালচে বাদামী এবং বাইরের অর্ধ ফ্যাকাশে সাদা এবং ফ্যাকাশে বাদামীর মিশ্রন।

### স্ত্রী
ডানার উপরিতল বাদামী অথবা কালচে বাদামী এবং ডানার বেসাল এবং ডিসকাল অংশের খানিকটা নীলচে বেগুনি। ডানার নিম্নতল পুরুষ প্রকারের অনুরূপ।
## আচরণ
অন্যান্য ওকব্লুদের ন্যায়, ফ্যালকেট ওকব্ল র উড়ান খুবই স্বল্পদূরত্বের এবং দ্রুতভেগে চক্রাকারে পাঁক খেয়ে আবার পূর্বের অবস্থানে ফিরে আসে। এরা স্বভাবে আঞ্চলিক অথবা স্থানিক (territoriaL)। জঙ্গল অথবা ঝোপঝাড় আবৃত পরিবেশে কম অথবা মাঝারী উচ্চতা সম্পন্ন অঞ্চলে এদের দেখতে পাওয়া যায় বিশেষ করে বর্ষাকালে। গাছের কাণ্ডের রস এবং ফলের রস ইত্যাদি এদের অতি প্রিয়, বিশেষত পাম গাছ (তাল এবং খেজুর ইত্যাদি)।

## চিত্রশালা


File:Mating pair of Mahathala ameria (Hewitson, 1862) – Falcate Oakblue.jpg|স্ত্রী এবং পুরুষ সঙ্গমরত অবস্থায়
File:Freshly laid egg of Mahathala ameria (Hewitson, 1862) - Falcate Oakblue.jpg|ডিম

File:Caterpillar of Mahathala ameria - Falcate Oakblue.jpg|শূককীট



## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি‎
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৬২-এ বর্ণিত প্রজাপতি
পঞ্চভুজাকার প্রিজম

থাম্ব|ধ্রুব পঞ্চভুজীয় প্রিজমের ত্রিমাত্রিক মডেল।

পঞ্চভুজাকার ভূমি বিশিষ্ট প্রিজমই জ্যামিতিতে **পঞ্চভুজাকার প্রিজম** যা আসলে ৭টি তল, ১৫টি প্রান্তরেখা এবং ১০টি শীর্ষযুক্ত এক প্রকার সপ্ততলক।

## অর্ধসুষম বা ধ্রুব তলক রূপে
পঞ্চভুজাকার প্রিজমের প্রতিটি তল সুষম হলে এটি একটি অর্ধসুষম বহুতলক এবং আরও সাধারণভাবে বললে ধ্রুব বহুতলক হবে। তৃতীয়ত এমন অসংখ্য প্রিজম রয়েছে যা কিছু বর্গাকার তল এবং দুটি সুষম তল দ্বারা গঠিত। একে t{2,5} শ্লাফ্লি প্রতীকের মাধ্যমে উপস্থাপিত একটি ছিন্নশির পঞ্চভুজাকার হোসোতলক বা হোসোহেড্রনরূপে গণ্য করা যেতে পারে। এর বিকল্প হিসেবে একে একটি সুষম পঞ্চভুজ ও একটি রেখাংশের কার্তেসীয় গুণজরূপে গণ্য এবং {5}x{} গুণজটির দ্বারা উপস্থাপন করা যেতে পারে। পঞ্চভুজাকার প্রিজমটি দ্বৈত বহুতলকযুক্ত
হলে এটি একটি পঞ্চভুজাকার বাইপিরামিড হবে।

কোন ডান পঞ্চভুজাকার প্রিজমের প্রতিসাম্য গ্রুপ ২০ ক্রমের ''D<sub>5h</sub>'' হবে এবং ঘূর্ণন গ্রুপ হবে ১০ ক্রমের।

## আয়তন
সকল প্রিজমের ন্যায় পঞ্চভুজাকার প্রিজমেরও আয়তন হবে প্রিজমটির পঞ্চভুজাকার ভূমি এবং উচ্চতার গুণফল অর্থাৎ পঞ্চভুজাকার ভূমির ক্ষেত্রফলের সাথে ঐ ভূমি থেকে এর লম্বদিকে থাকা যেকোন প্রান্তরেখার মধ্যবর্তী দূরত্বের গুণফল।

*h* প্রান্তবিশিষ্ট ধ্রুব পঞ্চভুজীয় প্রিজমের আয়তনের সূত্র হল:
:\frac{h^3}{4}\sqrt{5(5 + 2\sqrt{5})}

## ব্যবহার
আলোকবিজ্ঞানে কোন ছবির কাইরালিটির পরিবর্তন ছাড়াই ছবিটিকে সমকোণে ঘোরানোর কাজে পেন্টাপ্রিজম নামক অধ্রুবীয় পঞ্চভুজাকার প্রিজমের ব্যবহার করা হয়।

### ৪-পলিটপে ব্যবহার
চার মাত্রার পরিসরে একে চারটি অপ্রিজমীয়  অধ্রুব ৪-পলিটপের কোষরূপে দেখা যায়:

## সম্পর্কযুক্ত বহুতলক
:[থাম্ব|ডান|১৮০পিক্সেল|[পঞ্চভুজীয় মুকুটাকার বহুতলকের পঞ্চভুজাকার ডাইহেড্রাল প্রতিসাম্য এবং ধ্রুব *পঞ্চভুজাকার প্রিজমের* মতো একই শীর্ষবিন্দু রয়েছে।]]

## তথ্যসূত্র

## বহিঃসংযোগ
* 
*Pentagonal Prism Polyhedron Model—works in your web browser

বিষয়শ্রেণী:প্রিজমাকৃতির বহুতলক
মিসিসিপি বিশ্ববিদ্যালয়

**মিসিসিপি বিশ্ববিদ্যালয়** মিসিসিপি রাজ্যের অক্সফোর্ডে অবস্থিত একটি সরকারি গবেষণা বিশ্ববিদ্যালয়। জ্যাকসনে মেডিকেল সেন্টার সহ মিসিসিপি বিশ্ববিদ্যালয় নথিভুক্তির দ্বারা রাজ্যের বৃহত্তম বিশ্ববিদ্যালয় এবং মিসিসিপির প্রধান বিশ্ববিদ্যালয়।

মিসিসিপি আইনসভা কর্তৃক ১৮৪৪ সালের ২৪শে ফেব্রুয়ারি বিশ্ববিদ্যালয়টি সনন্দ দ্বারা প্রতিষ্ঠিত হয় এবং চার বছর পরে ৮০ জন শিক্ষার্থী প্রথম ভর্তি হয়। এটি গৃহযুদ্ধের সময় একটি কনফেডারেট হাসপাতাল হিসেবে পরিচালিত হয় এবং ইউলিসিস এস. গ্রান্টের বাহিনী কর্তৃক একটুর জন্য ধ্বংস এড়ানো হয়। একটি জাতিগত দাঙ্গা ১৯৬২ সালে নাগরিক অধিকার আন্দোলনের সময় বিদ্যায়াতনে শুরু হয়, যখন বিচ্ছিন্নতাবাদীরা আফ্রিকান-আমেরিকান জেমস মেরিডিথের তালিকাভুক্তির চেষ্টার বিরোধিতা করে। এরপর থেকে বিশ্ববিদ্যালয় তার ভাবমূর্তি উন্নত করার ব্যবস্থা গ্রহণ করে। ওলে মিস লেখক উইলিয়াম ফকনার এবং তার মালিকাধীন ও পরিচালিত প্রাক্তন বাড়ি রোয়ান ওকের সাথে ঘনিষ্ঠভাবে জড়িত। বিদ্যায়তনে দুটি স্থান, বার্নার্ড অবজারভেটরি ও দ্য লাইসিয়াম -দ্য সার্কেল হিস্টরিক ডিস্ট্রিক্ট, ঐতিহাসিক স্থানসমূহের জাতীয় নিবন্ধনে তালিকাভুক্ত রয়েছে।

ওলে মিসকে "আর১: ডক্টরাল বিশ্ববিদ্যালয় – খুব উচ্চ গবেষণা কার্যক্রম" -এর মধ্যে শ্রেণীবদ্ধ করা হয়। বিশ্ববিদ্যালয়টি ন্যাশনাল সি গ্রান্ট প্রোগ্রামে অংশগ্রহণকারী ৩৩ টি কলেজ ও বিশ্ববিদ্যালয়ের মধ্যে একটি এবং ন্যাশনাল স্পেস গ্রান্ট কলেজ অ্যান্ড ফেলোশিপ প্রোগ্রামে অংশগ্রহণকারী। এটির গবেষণা প্রচেষ্টার মধ্যে *ন্যাশনাল সেন্টার ফর ফিজিক্স অ্যাকোস্টিকস* এবং *মিসিসিপি সেন্টার ফর সুপারকমপিউটিং রিসার্চ* রয়েছে। গাঁজা গবেষণার জন্য একমাত্র খাদ্য ও ওষুধ প্রশাসন-অনুমোদিত উৎস হিসাবে যুক্তরাষ্ট্রীয়ভাবে চুক্তিবদ্ধ গাঁজা সুযোগ-সুবিধা প্রদানের কাজ করে। বিশ্ববিদ্যালয়টি সেন্টার ফর দ্য স্টাডি অফ সাউদার্ন কালচারের মত আন্তঃবিষয়ক প্রতিষ্ঠানসমূহ (ইন্টার ডিসিপ্লিনারি ইনস্টিটিউটসমূহ) পরিচালনা করে। এর ক্রীড়াবিষয়ক দলসমূহ ন্যাশনাল কলেজিয়েট অ্যাথলেটিক অ্যাসোসিয়েশন, সাউথইস্টার্ন কনফারেন্স, ডিভিশন ১-এ ওলে মিস বিদ্রোহী হিসাবে প্রতিদ্বন্দ্বিতা করে।

বিশ্ববিদ্যালয়ের প্রাক্তন শিক্ষার্থীদের মধ্যে ৫ জন মার্কিন সিনেটর, ১০ জন গভর্নর, ২৭ জন রোডস স্কলার এবং একজন নোবেল পুরস্কার বিজয়ী রয়েছেন। অন্যান্য প্রাক্তন শিক্ষার্থীরা এমি অ্যাওয়ার্ড, গ্র্যামি অ্যাওয়ার্ড এবং পুলিৎজার পুরস্কারের মতো সম্মান অর্জন করেছেন। বিশ্ববিদ্যালয়টির মেডিকেল সেন্টার প্রথম মানব ফুসফুস প্রতিস্থাপন এবং প্রাণী থেকে মানব দেহে হৃৎপিণ্ড প্রতিস্থাপন করে।


File:Ventress Hall 2.jpg|ভেন্ট্রেস হল
File:Kennon Observatory.jpg|কেনন মানমন্দির
File:Gertrude C. Ford Ole Miss Student Union.jpg|ওলে মিস স্টুডেন্ট ইউনিয়ন


## তথ্যসূত্র

## বহিঃসংযোগ

* 
* ''ডেইলি মিসিসিপিয়ান''-এর ওয়েবসাইট, মিসিসিপি বিশ্ববিদ্যালয়ের শিক্ষার্থী পত্রিকা

বিষয়শ্রেণী:মিসিসিপি বিশ্ববিদ্যালয়
বিষয়শ্রেণী:১৮৪৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সাউদার্ন অ্যাসোসিয়েশন অব কলেজ অ্যান্ড স্কুল কর্তৃক অনুমোদিত বিশ্ববিদ্যালয় ও মহাবিদ্যালয়
বিষয়শ্রেণী:মিসিসিপির সরকারি বিশ্ববিদ্যালয় ও কলেজ
বিষয়শ্রেণী:১৮৪০-এর দশকে প্রতিষ্ঠিত বিশ্ববিদ্যালয় ও কলেজ
পানশির উপত্যকা

**পানশির উপত্যকা** (এছাড়াও বানান **পাঞ্জশির** বা **পঞ্জশির**; পশতু/দারি:  – *Dare-ye Panjšēr*; আক্ষরিকভাবে *পাঁচ সিংহের উপত্যকা*) উত্তর-মধ্য আফগানিস্তানের একটি উপত্যকা, কাবুল এর উত্তরে, হিন্দুকুশ পর্বতমালার কাছে। এটি পানশির নদী দ্বারা বিভক্ত। উপত্যকায় আফগানিস্তানের সবচেয়ে বড় জাতিগত তাজিকসহ ১০ লক্ষেরও বেশি লোকের বাসস্থান। ২০০৪ সালের এপ্রিল মাসে এটি নতুন পাঞ্জশির প্রদেশ এর হৃদয় হয়ে ওঠে, যা পূর্বে পারওয়ান প্রদেশ এর অংশ ছিল।

## ব্যুৎপত্তি
পাঞ্জশির নামের অর্থ "পাঁচটি সিংহ", পাঁচ  ("পাঞ্জ", পাঁচ) এবং  ("শের" বা "শির", সিংহ) থেকে। নামটি প্রাচীন হিন্দু মহাকাব্য "মহাভারত" থেকে পাঁচ পঞ্চপাণ্ডবের সাথে সম্পর্কিত। পাণ্ডবরা "মোক্ষ" খুঁজতে ভ্রমণের সময় স্থানটি পরিদর্শন করেছিলেন।

## ইতিহাস
## অর্থনীতি এবং প্রাকৃতিক সম্পদ
## জনপ্রিয় সংস্কৃতি
## তথ্যসূত্র

## বহিঃসংযোগ

বিষয়শ্রেণী:আফগানিস্তানের উপত্যকা
সামুয়েল এলভির

**সামুয়েল ইভান এলভির সুনিয়িগা** (; জন্ম: ২৫ এপ্রিল ২০০১; **সামুয়েল এলভির** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ইউপিএনএফএম এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

২০২১ সালে, এলভির হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
সামুয়েল ইভান এলভির সুনিয়িগা ২০০১ সালের ২৫শে এপ্রিল তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
এলভির জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হন্ডুরীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়